פרשן - זיכרונות אחרי מותי - המלצה חמה על הספר
ראשי > תרבות > ספרים > זיכרונות אחרי מותי - המלצה חמה על הספר
זיכרונות אחרי מותי - המלצה חמה על הספר
חייו הסוערים של טומי לפיד מסופרים בצורה מרתקת על ידי בנו האוהב יאיר.
מאת: יונה דורון 29/01/10 (10:19)
טומי בן השבע-עשרה התגייס ישר לצבא והוכשר להיות חשמלאי רכב. מן המקום הזה הגיע להיות שר המשפטים וסגן ראש ממשלת ישראל ! בדרך הארוכה היו תחנות רבות ומשמעותיות. מקצועו הראשי - עיתונאי. הוא החל את הקריירה ב"אויקלט" ההונגרי ומשם עבר למעריב. אחר כך מנחה בטלביזיה ובהמשך- מנכ"ל רשות השידור. במהלך השנים כתב מחזות שהועלו בתיאטרון העברי, חיבר את המדריכים הפופולאריים לתיירים באירופה ואת ספר הבישול ההונגרי "פפריקה". תפקידו האחרון היה יושב ראש יד ושם שבו ראה סגירת מעגל : הילד מהגטו ששרד את השואה התמנה לעמוד בראש המוסד שמטרתו לזכור ולא לשכוח.
לאחר מספר רומנים קצרים עם נשים שונות, מצא את אהבת חייו - הסופרת שולמית (גלעדי) לפיד והקים אתה משפחה. נולדו להם שלושה ילדים מוצלחים : מיכל הבכורה, פסיכולוגית מוערכת, שנהרגה בתאונת דרכים בדמי ימיה, יאיר - עיתונאי, סופר, מנחה וכותב ספר זה ומרב - פסיכולוגית חכמה. לכל אורך הספר הוא כותב באהבה והערצת אין-קץ על אשתו. היחסים עם הילדים ואחר-כך הנכדים, היו נהדרים ותומכים משני הכיוונים ונראה שהמשפחתיות חגגה במשפחת לפיד המורחבת.
יש עוד סיפורים רבים על אישים מוכרים שהרי טומי פגש את כל גדולי עולם מדוד בן-גוריון, דרך צ'רצ'יל, המלכה אליזבת, אובמה, שרון ועוד ועוד. הוא ביקר בכל המקומות החשובים בעולם, אכל בטובות שבמסעדות ו...איך הוא אומר "אבל אימא שלי חשבה שלא הצלחתי בחיים".
סיפורו של יוסף (טומי) לפי